OpenLLM-France/wikimedia huggingface dataset:
# Grandview (Indiana)

Grandview és una població dels Estats Units a l'estat d'Indiana. Segons el cens del 2000 tenia 696 habitants.

## Demografia

Segons el cens del 2000, Grandview tenia 696 habitants, 266 habitatges, i 194 famílies. La densitat de població era de 279,9 habitants/km².
Dels 266 habitatges en un 36,5% hi vivien nens de menys de 18 anys, en un 57,9% hi vivien parelles casades, en un 12% dones solteres, i en un 26,7% no eren unitats familiars. En el 22,6% dels habitatges hi vivien persones soles el 10,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,62 i el nombre mitjà de persones que vivien en cada família era de 3,08.
Per edats la població es repartia de la següent manera: un 27,4% tenia menys de 18 anys, un 9,1% entre 18 i 24, un 30,2% entre 25 i 44, un 22% de 45 a 60 i un 11,4% 65 anys o més.
L'edat mediana era de 35 anys. Per cada 100 dones de 18 o més anys hi havia 89,1 homes.
La renda mediana per habitatge era de 35.417$ i la renda mediana per família de 42.727$. Els homes tenien una renda mediana de 29.732$ mentre que les dones 20.500$. La renda per capita de la població era de 13.928$. Entorn del 9,4% de les famílies i el 12% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Grandview». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Grandview». American Fact Finder. Oficina del Cens dels Estats Units, 12-01-2010.
# Anatoli Txukànov

Anatoli Alekséievitx Txukànov (en rus Анатолий Алексеевич Чуканов) (Novospaskova, óblast de Rostov, 10 de maig de 1954 - 12 de juny de 2021) fou un ciclista soviètic, d'origen rus, però més tard nacionalitzat ucraïnès.
En el seu palmarès destaquen una medalla d'or als Jocs Olímpics de Mont-real i un Campionat del Món de ciclisme en contrarellotge per equips.
Ha estat guardonat amb l'Orde de la Insígnia d'Honor.

## Palmarès

* 1976
** Medalla d'or als Jocs Olímpics de Moscou en la prova de persecució per equips, amb Aavo Pikkuus, Vladimir Kaminski i Valeri Txapliguin
** Campió de la Unió Soviètica en contrarellotge
** Campió de la Unió Soviètica en contrarellotge per equips (amb Vladimir Kaminski, Valeri Txapliguin, Aavo Pikkuus)
* 1977
** Campió del món en contrarellotge per equips (amb Aavo Pikkuus, Vladimir Kaminski i Valeri Txapliguin)
* 1979
** Vencedor d'una etapa al Gran Premi de L'Humanité

## Referències

* ↑ Ушел из жизни Анатолий Чуканов (rus)
* ↑ Чуканов Анатолий Алексеевич Arxivat 2017-09-14 a Wayback Machine.. mfsospartak.ru

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Life Before Man

Life Before Man és una novel·la de l'escriptora canadenca Margaret Atwood. Va ser publicada originalment el 1979. Aquesta novel·la va ser finalista del Premi del Governor General al Mèrit Literari (atorgat pel Consell de les Arts canadenc).

## Argument

La novel·la té tres personatges principals: Nate, Elizabeth i Lesje. Nate i Elizabeth són una parella infeliçment casada, amb el marit i la dona involucrats en afers extramatrimonials. Lesje, pronunciat "Lashia", és l'amant de Nate de l'ascendència mixta ( ucraïnesa i jueva ) i treballa juntament amb la seva dona al departament de paleontologia del Royal Ontario Museum de Toronto com a paleontòleg fascinat pels dinosaures, donant el títol al llibre. Tant el museu com la ciutat es descriuen al llibre amb gran detall i són reconeixibles immediatament. L'autora també presta molta atenció a la recerca d'identitat de Lesje; les seves arrels ètniques mixtes la van causar en el passat i continuen causant-li una angoixa considerable. Elizabeth, diu que s'ha inspirat en Shirley Gibson, exdona de la parella d'Atwood, Grae, també s'ha suïcidat recentment. Els tres personatges principals de la novel·la influeixen en la narració, amb cada capítol que presenta esdeveniments des de la perspectiva d'un personatge en particular.

## Crítica

L'autora feminista Marilyn French va donar a la novel·la una crítica positiva al New York Times, qualificant-la d'"obra esplèndida i totalment integrada".

## Referències

* ↑ Busby, Brian. Character Parts: Who's Really Who in CanLit. Toronto: Vintage Canada, 2003. ISBN 0-676-97579-8.
* ↑ French, Marilyn The New York Times, 03-02-1980.
# Palm Springs (Florida)

Palm Springs és una població dels Estats Units a l'estat de Florida. Segons el cens del 2000 tenia 11.699 habitants.

## Demografia

Segons el cens del 2000, Palm Springs tenia 11.699 habitants, 5.148 habitatges, i 2.970 famílies. La densitat de població era de 2.805,6 habitants/km².
Dels 5.148 habitatges en un 26,7% hi vivien nens de menys de 18 anys, en un 39,7% hi vivien parelles casades, en un 13,5% dones solteres, i en un 42,3% no eren unitats familiars. En el 33,7% dels habitatges hi vivien persones soles el 13,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,9.
Per edats la població es repartia de la següent manera: un 21,6% tenia menys de 18 anys, un 8,1% entre 18 i 24, un 32,9% entre 25 i 44, un 20,6% de 45 a 60 i un 16,8% 65 anys o més.
L'edat mediana era de 37 anys. Per cada 100 dones de 18 o més anys hi havia 85,5 homes.
La renda mediana per habitatge era de 36.026 $ i la renda mediana per família de 42.430 $. Els homes tenien una renda mediana de 30.920 $ mentre que les dones 26.106 $. La renda per capita de la població era de 18.763 $. Entorn del 4,9% de les famílies i el 7,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Palm Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Palm Springs». American Fact Finder. Oficina del Cens dels Estats Units, 12-01-2010.
# Xeneretmus leiops

Xeneretmus leiops és una espècie de peix pertanyent a la família dels agònids.

## Descripció

* Fa 24 cm de llargària màxima.

## Hàbitat

És un peix marí, demersal i de clima temperat que viu entre 37 i 399 m de fondària.
Es troba al Pacífic oriental: des del sud de la Colúmbia Britànica (el Canadà) fins a l'illa Santa Catalina (Califòrnia).

## Observacions

És inofensiu per als humans.

## Referències

* ↑ Jordan, D. S., 1903. (Generic names of fishes). Am. Nat. v. 37 (núm. 437, maig): 360.
* ↑ uBio (anglès)
* ↑ Gilbert, C. H., 1915. Fishes collected by the United States Fisheries steamer "Albatross" in southern California in 1904. Proceedings of the United States National Museum v. 48 (núm. 2075): 305-380, Pls. 14-22.
* ↑ The Taxonomicon (anglès)
* 1 2 3 4 FishBase (anglès)
* ↑ Eschmeyer, W.N., E.S. Herald i H. Hammann, 1983. A field guide to Pacific coast fishes of North America. Houghton Mifflin Company, Boston, Estats Units. 336 p.
* ↑ Ambrose, D.A., 1996. Agonidae: poachers. p. 845-859. A: H.G. Moser (ed.). The early stages of fishes in the California Current region. California Cooperative Oceanic Fisheries Investigations (CalCOFI) Atlas Núm. 33. 1505 p.
* ↑ Coad, B.W., 1995. Encyclopedia of Canadian fishes. Canadian Museum of Nature and Canadian Sportfishing Productions Inc. Singapur.
* ↑ McAllister, D.E., 1990. A list of the fishes of Canada. Syllogeus Núm. 64. Nat. Mus. Nat. Sci., Ottawa, Canadà. 310 p.
* ↑ Mecklenburg, C.W., T.A. Mecklenburg i L.K. Thorsteinson, 2002. Fishes of Alaska. American Fisheries Society, Bethesda (Maryland). xxxvii +1037 p.
* ↑ Nelson, J.S., E.J. Crossman, H. Espinosa-Pérez, L.T. Findley, C.R. Gilbert, R.N. Lea i J.D. Williams, 2004. Common and scientific names of fishes from the United States, Canada, and Mexico. American Fisheries Society, Special Publication 29, Bethesda (Maryland), Estats Units

## Bibliografia

* Anònim, 2001. Base de dades de la col·lecció de peixos del National Museum of Natural History (Smithsonian Institution). Smithsonian Institution - Division of Fishes.
* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1980. A list of common and scientific names of fishes from the United States and Canada. Am. Fish. Soc. Spec. Publ. (12)1-174.
* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1991. Common and scientific names of fishes from the United States and Canada. Am. Fish. Soc. Spec. Pub. (20):183 p.
* Sheiko, B.A. i C.W. Mecklenburg, 2004. Family Agonidae Swainson, 1839 - poachers. Calif. Acad. Sci. Annotated Checklists of Fishes (30):27.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Gentryville

Gentryville és una població dels Estats Units a l'estat d'Indiana. Segons el cens del 2000 tenia 262 habitants.

## Demografia

Segons el cens del 2000, Gentryville tenia 262 habitants, 95 habitatges, i 81 famílies. La densitat de població era de 259,4 habitants/km².
Dels 95 habitatges en un 41,1% hi vivien nens de menys de 18 anys, en un 67,4% hi vivien parelles casades, en un 11,6% dones solteres, i en un 14,7% no eren unitats familiars. En el 12,6% dels habitatges hi vivien persones soles el 5,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,76 i el nombre mitjà de persones que vivien en cada família era de 2,95.
Per edats la població es repartia de la següent manera: un 26,3% tenia menys de 18 anys, un 9,9% entre 18 i 24, un 27,1% entre 25 i 44, un 22,5% de 45 a 60 i un 14,1% 65 anys o més.
L'edat mediana era de 37 anys. Per cada 100 dones de 18 o més anys hi havia 94,9 homes.
La renda mediana per habitatge era de 38.750$ i la renda mediana per família de 41.750$. Els homes tenien una renda mediana de 29.375$ mentre que les dones 23.542$. La renda per capita de la població era de 15.752$. Entorn del 5,1% de les famílies i el 9,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gentryville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Gentryville». American Fact Finder. Oficina del Cens dels Estats Units, 12-01-2010.
# Varietat biològica

* Grups taxonòmics
* Domini
* Regne
* Subregne
* Branca
* Infraregne
* Superfílum / Superembrancament / Superdivisió
* Fílum / Embrancament / Divisió
* Subfílum / Subembrancament / Subdivisió
* Infrafílum
* Microfílum
* Nanofílum
* Superclasse
* Classe
* Subclasse
* Infraclasse
* Parvclasse
* Superlegió
* Legió
* Sublegió
* Infralegió
* Supercohort
* Cohort
* Subcohort
* Infracohort
* Magnordre
* Superordre
* Grandordre
* Mirordre
* Ordre
* Subordre
* Infraordre
* Parvordre
* Superfamília
* Grup
* Família
* Subfamília
* Infrafamília
* Supertribu
* Tribu
* Subtribu
* Infratribu
* Gènere
* Secció
* Subsecció
* Sèrie
* Espècie
* Subespècie
* Varietat
* Soca
* Forma Specialis
Una varietat, en la nomenclatura botànica, és un rang taxonòmic inferior al de les espècies i subespècies, però superior al de la forma. Com a tal, rep un nom infraespecífic de tres parts. De vegades es recomana que s'utilitzi el rang de subespècie per reconèixer la distinció geogràfica, mentre que el rang de varietat és adequat si el tàxon es veu a tota l'àrea geogràfica de l'espècie.

## Definicions

El terme es defineix de diferents maneres per diferents autors. No obstant això, el Codi internacional de nomenclatura per a plantes cultivades, tot i que reconeix que la paraula "varietat" s'utilitza sovint per a designar "cultivar", no accepta aquest ús. La varietat es defineix al codi de la següent manera: "Varietat (varietas) la categoria en la jerarquia nomenclatural botànica entre espècies i forma (forma)". El codi reconeix l'altre ús de la manera següent: "terme utilitzat en algunes legislacions nacionals i internacionals per a un tàxon clarament distingible per sota del rang d'espècie; generalment, en textos legislatius, un terme equivalent a cultivar. Vegeu també: cultivar i varietat (varietas) ".
Una varietat tindrà un aspecte diferent d'altres varietats, però hibridarà lliurement amb aquestes altres varietats.

## Vegeu també

* Cultivar

## Referències

* ↑ «Article 4». A: International Code of Nomenclature for algae, fungi, and plants, 2012.
* ↑ "Varieties and forms", HORTAX: Cultivated Plant Taxonomy Group
* ↑ Robert T. Clausen Rhodora, 43, 509, 1941, pàg. 157–167.
* ↑ Brickell et al, 2016.
* ↑ Salm et al, 2015.

## Bibliografia

* Brickell, C.D.; Alexander, C. & Cubey, J.J. et al. (2016), International Code of Nomenclature for Cultivated Plants (ICNCP or Cultivated Plant Code) incorporating the Rules and Recommendations for naming plants in cultivation, Ninth Edition, Adopted by the International Union of Biological Sciences International Commission for the Nomenclature of Cultivated Plants, International Society for Horticultural Science, ISBN 978-94-6261-116-0, <http://www.ishs.org/sites/default/files/static/sh_18_Sample_chapters.pdf>
* Salm, Sarah; Allen, Deborah; Nester, Eugene [et al.].. Nester's Microbiology: A Human Perspective (en anglès). 8th. McGraw-Hill Higher Education, 2015. ISBN 9780077730932.
# Vladímir Ulànov

Vladímir Ulànov (Moscou, 10 de febrer de 1951 - 10 de setembre de 1999) fou un jugador de voleibol rus que va competir sota bandera de la Unió Soviètica durant les dècades de 1970 i 1980.
El 1976 va prendre part en els Jocs Olímpics d'Estiu de Mont-real, on guanyà la medalla de plata en la competició de voleibol.
En el seu palmarès també destaca una medalla de plata al Campionat del Món de voleibol de 1974; una medalla d'or a la Copa del Món de voleibol de 1977; i una medalla d'or al Campionat d'Europa de voleibol de 1975.
A nivell de clubs jugà a l'equip de l'Escola Tècnica Superior de Moscou (fins a 1977) i al CSKA de Moscou (1977-1981), amb qui guanyà la lliga soviètica de 1978 a 1981. També guanyà dues edicions de la Copa de l'URSS, el 1972 i 1980.

## Referències

* 1 2 «Olympedia – Vladimir Ulanov». [Consulta: 23 agost 2023].
* ↑ «УЛАНОВ Владимир Викторович | Российские спортсмены | Спортивная Россия» (en rus). [Consulta: 22 agost 2023].
# Nunatak

Un nunatak (de la llengua inuit nunataq) és un element (roca o muntanya) no cobert per la neu o el gel, ja sigui en un camp nevat o en una glacera. Es troben tant en l'Àrtic com en l'Antàrtic. Constitueixen un punt de referència i poden ser l'únic lloc amb vegetació de la zona.

## Referències bibliogràfiques

* South: The Endurance Expedition. Sir Ernest Shackleton Penguin, London, 2002, (First edition, William Heinimann, 1909).
* The Worst Journey in the World. Apsley Cherry-Garrard. Pimlico, London, 2003.
* The South Pole. Roald Amundsen. John Murray, London, 1929 (mentioned on page 247, volume 2: Chapter XV: The Eastern Sledge Journey, by Lt. Kristian Prestrud).

## Referències

* ↑ Merriam-Webster: nunatak
# Royal Palm Beach

Royal Palm Beach és una població dels Estats Units a l'estat de Florida. Segons el cens del 2008 Arxivat 2008-04-21 a Wayback Machine. tenia 31.864 habitants.

## Demografia

Segons el cens del 2000, Royal Palm Beach tenia 21.523 habitants, 7.604 habitatges, i 5.976 famílies. La densitat de població era de 840,3 habitants/km².
Per edats la població es repartia de la següent manera: un 28,6% tenia menys de 18 anys, un 6,5% entre 18 i 24, un 30,8% entre 25 i 44, un 20,8% de 45 a 60 i un 13,3% 65 anys o més.
L'edat mediana era de 37 anys. Per cada 100 dones de 18 o més anys hi havia 87,6 homes.
La renda mediana per habitatge era de 54.766 $ i la renda mediana per família de 61.063 $. Els homes tenien una renda mediana de 39.356 $ mentre que les dones 29.991 $. La renda per capita de la població era de 21.875 $. Entorn del 3,7% de les famílies i el 4,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Royal Palm Beach». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 2 agost 2010].
* ↑ «Geographic Comparison Table- Royal Palm Beach». American Fact Finder. Oficina del Cens dels Estats Units, 12-01-2010.
# Objectius de Desenvolupament del Mil·lenni

Els Objectius de Desenvolupament del Mil·lenni foren unes fites pactades l'any 2000 per tots els països, que havien de permetre una major igualtat al món l'any 2015, segons les Nacions Unides. Aquests objectius es van concretar en fites per anar mesurant el seu assoliment. Els objectius eren:
* Erradicar la pobresa extrema i la fam
* Assolir l'educació primària universal
* Promoure la igualtat de gènere
* Reduir la mortalitat infantil
* Millorar la salut materna
* Combatre la sida, la malària i altres malalties
* Incentivar el desenvolupament sostenible
* Desenvolupar una aliança global per al desenvolupament
El 2015, aquests objectius van ser substituïts pels nous Objectius de Desenvolupament Sostenible

## Referències

* ↑ «Tracking the Millennium Development Goals» (en anglès). Mdg Monitor, 16-05-2011. [Consulta: 18 octubre 2012].
* ↑ «List of goals, targets, and indicators» (en anglès). Siteresources.worldbank.org. [Consulta: 18 octubre 2012].

## Enllaços externs

* Campanya "La Salut en el Mil·lenni: una signatura pendent" Arxivat 2015-01-29 a Wayback Machine.
* Enllaç a la pàgina de l'ONU
# Àngstrom

Un ångström o àngstrom (Å) és una unitat de longitud equivalent a 0,1 nanòmetres o 1 × 10$^{−10}$ metres. Rep el seu nom en honor del físic suec Anders Jonas Ångström (1814 - 1874).
A la seva definició original, abans de ser redefinit en termes d'unitats del Sistema Internacional, un àngstrom equivalia a 1/6.438,4696 de la longitud d'ona de la ratlla roja de l'espectre d'emissió del cadmi en aire sec.
L'àngstrom no és una unitat del Sistema Internacional, i tampoc està inclosa entre les unitats que es poden utilitzar dins de la Unió Europea, tanmateix, durant un temps la seva utilització fou acceptada temporalment i es va incloure en la relació que el BIPM publica periòdicament. A la primera edició, de l'any 1970, l'àngstrom apareix a la taula d'unitats admeses temporalment, però el CIPM del 1978 ja va establir que no havia d'utilitzar-se en àmbits nous, a la darera edició on apareix és la vuitena, de l'any 2006, a la novena, de l'any 2019, ja no hi és. Aquesta unitat havia estat utilitzada habitualment per a mesurar distàncies o radis atòmics i longituds d'ona en espectroscòpia o les dimensions dels circuits integrat.
Equivalències:
    1 Å = 10$^{−10}$ m = 0,000 000 000 1 m
    1 Å = 0,1 nanòmetres
    1 Å = 100 picòmetres
    1 Å = 100 000 femtòmetres
    10¹⁰ Å = 10.000.000.000 Å = 1 m

## Referències

* ↑ Gran Enciclopèdia Catalana. Volum 2. Reimpressió d'octubre de 1992. Barcelona: Gran Enciclopèdia Catalana, 1992, p. 379. ISBN 84-85194-83-7.
* ↑ Jackson, C. V. «Interferometric Measurements in the Spectrum of Krypton» (en anglès). Proceedings of the Royal Society of London. Series A [Londres], vol. 138, núm. 834, 5-1932, pàg. 147-153.
* ↑ «Council Directive 80/181/EEC of 20 December 1979 on the approximation of the laws of the Member States relating to Unit of measurement and on the repeal of Directive 71/354/EEC». The Council of the European Communities, 27-05-2009. [Consulta: 29 maig 2021].
* ↑ «Le Système International d'Unités» (en francès). BIPM [Sèvres], Primera edició, 1970, pàg. 15.
* ↑ «Le Système International d'Unités» (en francès). BIMP [Sèvres], Tercera edició, 1981, pàg. 18.
* ↑ «Le Système International d'Unités» (en francès). BIMP [Sèvres], Vuitena edició, 2006, pàg. 38.
* ↑ «Le Système International d'Unités» (en francès). BIMP [Sèvres], Novena edició, 2019, pàg. 33.
# Van Buren (Indiana)

Van Buren és una població dels Estats Units a l'estat d'Indiana. Segons el cens del 2006 tenia 887 habitants.

## Demografia

Segons el cens del 2000, Van Buren tenia 935 habitants, 371 habitatges, i 264 famílies. La densitat de població era de 622,4 habitants/km².
Dels 371 habitatges en un 34,8% hi vivien nens de menys de 18 anys, en un 54,2% hi vivien parelles casades, en un 12,7% dones solteres, i en un 28,8% no eren unitats familiars. En el 25,3% dels habitatges hi vivien persones soles el 13,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 2,98.
Per edats la població es repartia de la següent manera: un 28,8% tenia menys de 18 anys, un 6,7% entre 18 i 24, un 27,7% entre 25 i 44, un 21,4% de 45 a 60 i un 15,4% 65 anys o més.
L'edat mediana era de 35 anys. Per cada 100 dones de 18 o més anys hi havia 85,5 homes.
La renda mediana per habitatge era de 36.719$ i la renda mediana per família de 43.182$. Els homes tenien una renda mediana de 36.250$ mentre que les dones 21.111$. La renda per capita de la població era de 14.403$. Entorn del 8,7% de les famílies i el 9,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Van Buren». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Van Buren». American Fact Finder. Oficina del Cens dels Estats Units, 12-01-2010.
# Lumen

El lumen, símbol lm, és la unitat del SI per al flux lluminós. El seu valor equival al flux lluminós que emet un focus puntual d'una candela d'intensitat en un estereoradian:
Es tracta d'una unitat derivada amb nom propi i amb un símbol particular. El mot «lumen» prové del llatí lūmen, -ĭnis ‘llum’. Originalment, el 1946, va rebre el nom de "lumen nou", però el 1948 es va abandonar l'adjectiu i va restar com a "lumen".
El lumen i el lux deriven de la unitat de base candela i donen informació sobre la visió humana. S'utilitzen sovint el lumen hora o el lumen segon com a unitats de quantitat de llum, que corresponen al flux d'1 lumen emès durant 1 hora o 1 segon, respectivament.

## Múltiples i submúltiples del SI

| Múltiple | Nom | Símbol | Submúltiple | Nom | Símbol |
| 10$^0$ | lumen | lm | | | |
| 10¹ | decalumen | dalm | 10$^{−1}$ | decilumen | dlm |
| 10² | hectolumen | hlm | 10$^{−2}$ | centilumen | clm |
| 10$^3$ | kilolumen | klm | 10$^{−3}$ | mil·lilumen | mlm |
| 10⁶ | megalumen | Mlm | 10$^{−6}$ | microlumen | µlm |
| 10⁹ | gigalumen | Glm | 10$^{−9}$ | nanolumen | nlm |
| 10$^{12}$ | teralumen | Tlm | 10$^{−12}$ | picolumen | plm |
| 10$^{15}$ | petalumen | Plm | 10$^{−15}$ | femtolumen | flm |
| 10$^{18}$ | exalumen | Elm | 10$^{−18}$ | attolumen | alm |
| 10$^{21}$ | zettalumen | Zlm | 10$^{−21}$ | zeptolumen | zlm |
| 10$^{24}$ | yottalumen | Ylm | 10$^{−24}$ | yoctolumen | ylm |
Una bombeta d'incandescència estàndard de 100 watts emet aproximadament 1 500 lumens.

## Referències

* 1 2 Le Système international d’unités (SI) (en francès). 9a. Sèvres: BIMP, 2019. ISBN 978-92-822-2272-0.
* ↑ «lumen». Gran Diccionari de la Llengua Catalana. Barcelona: Grup Enciclopèdia Catalana. [Consulta: 14 febrer 2025].
* ↑ BIMP, 2019, p. 29.
* ↑ «Diccionari de física | TERMCAT». [Consulta: 14 febrer 2025].

## Bibliografia

* «Le Système International d'Unités» (PDF) (en francès i anglès). BIMP [Sèvres], Novena edició, 2019.